ՀԱՎԵԼՎԱԾ 1

Եվրասիական տնտեսական միության «Հանքային պարարտանյութերին ներկայացվող պահանջների մասին» տեխնիկական կանոնակարգի
(ԵԱՏՄ ՏԿ 039/2016)

ՑԱՆԿ

հանքային պարարտանյութերի, որոնց վրա տարածվում է Եվրասիական տնտեսական միության «Հանքային պարարտանյութերին ներկայացվող պահանջների մասին» տեխնիկական կանոնակարգի գործողությունը (ԵԱՏՄ ՏԿ 039/2016)

1. Հանքային պարարտանյութերն ըստ իրենց ագրեգատային վիճակի՝

ա) կոշտ (փոշենման, հատիկավոր, բյուրեղային).

բ) հեղուկ (լուծույթ, կախույթ):

2. Հանքային պարարտանյութերն ըստ սննդարար տարրերի՝

ա) մեկ հիմնական սննդարար տարրի հայտավորված պարունակությամբ հասարակ հանքային պարարտանյութեր (ազոտ, ֆոսֆոր, կալիում)՝

ազոտական.

ֆոսֆորային.

կալիումային.

բ) մի քանի հիմնական սննդարար տարրերի հայտավորված պարունակությամբ համակողմանի (բարդ, խառը, խառնված բարդ) հանքային պարարտանյութեր՝

ազոտական-ֆոսֆորային-կալիումային.

ազոտական-ֆոսֆորային.

ազոտական-կալիումային.

ֆոսֆորային-կալիումային.

գ) հիմնական սննդարար տարրերի (ազոտ, ֆոսֆոր, կալիում) և (կամ) մակրոտարրերի (կալցիում, մագնեզիում, նատրիում, ծծումբ), և (կամ) միկրոտարրերի (բոր, մանգան, պղինձ, ցինկ, կոբալտ, մոլիբդեն, երկաթ) հայտավորված բաղադրությամբ հասարակ և համակողմանի հանքային պարարտանյութեր.

դ) միկրոպարարտանյութեր: